Jordskjelvet i Nepal i april 2015

Jordskjelvet i Nepal i april 2015 var et jordskjelv med momentmagnitude 7,8 som inntraff 25. april 2015 klokken 06.12 UTC±0 (11.57 nepaltid). Jordskjelvet hadde sitt episenter cirka 29 km øst-sørøst av Lamjung i Nepal, og hyposenteret lå på cirka 15 km dybde. Det er det kraftigste jordskjelvet i Nepal siden 1934, og per 3. mai var  mennesker bekreftet omkommet og mer enn dobbelt så mange skadet.

Skjelvet utløste et sneskred på Mount Everest som drepte minst 19 personer, mer enn sneskredet i 2014 og dermed den dødeligste dagen på fjellet noensinne.

 Materielle ødeleggelser 
Jordskjelvet rammet en rekke sentrale kulturminner og turistattraksjoner i Katmandudalen hardt. Blant stedene som ble alvorlig skadet eller jevnet med jorden er Durbar-plassene i Katmandu, Bhaktapur og Lalitpur, med tvillingpagodene Shiva og Narayan, som alle står oppført på UNESCOs verdensarvliste, samt mer enn 50 pagoder, templer og palasser. Mobilvideo på YouTube som fanget opp øyeblikket da jordskjelvet inntraff: Tourist video captures moment earthquake struck Nepal: Kathmandu's Durbar Square Andre verdensarvsteder, slik som det nesten 62 meter høye Dharahara-tårnet, kollapset, mens Boudhanath-stupaen, Pashupatinath-tempelet og det buddhistiske tempelet på Swayambhunath alle fikk mindre skader. 

 Bilder 

 Referanser 

 Eksterne lenker 

 USGS Earthquake Hazards Program – United States Geological Survey 
 National Seismological Centre – Nepals offisielle nettside for jordskjelv 
 Deadly earthquake Nepal  – Earthquake Report 
 Video av snøskredet ved Everest Base Camp etter jordskjelvet – BDVid 

Kategori:Jordskjelv i Nepal
Nepal